యూరోప్‌ పెట్టుబడులకు గేట్‌వే ‘బ్రస్సెల్స్‌
ఎఫ్‌ట్యాప్సీ సదస్సులో బ్రస్సెల్స్‌ ప్రతినిధులు
హైదరాబాద్‌, ఆగస్టు 24: అంతర్జాతీయ విఫణిలో 28 సభ్యదేశాలతో కలిసి ఉన్న యూరోపియన్‌ మార్కెట్‌కు ఉన్న గుర్తింపు, వాణిజ్య సరళి ఎగుమతులు ప్రత్యేకతతో ఉంటాయని యూరోపి యన్‌ దేశాలకు బ్రస్సెల్స్‌ వాణిజ్య హబ్‌గా నిలుస్తుందని ఇక్కడినుంచి నేరుగా కూటమిదేశాలతో వ్యాపారం చేయ వచ్చని బ్రెస్సెల్స్‌ ఇన్వెస్ట్‌ ఎక్స్‌పోర్టు మంత్రిత్వశాఖ ప్రతి నిధి ఆసియా ప్రాంత మేనేజర్‌ వెర్బీస్ట్‌ లారెంట్‌ పేర్కొ న్నారు. ఎఫ్‌ట్యాప్సీ ఆధ్వర్యంలో జరిగిన ప్రత్యేక సదస్సులో ఆమె పాల్గొని ప్రసంగించారు. అమెరికాలో వాషింగ్టన్‌ తర్వాతఅంతటి ప్రాముఖ్యం, వాణిజ్య అవకా శాలు పుష్కలంగా ఉన్న ప్రాంతం బ్రస్సెల్స్‌ అని అన్నా రు. యూరోపియన్‌ దేశాల్లో బహుళ ప్రాముఖ్యమున్న ఇంటర్‌రీజినల్‌ ఏజెన్సీలు ముఖ్య కేంద్రాలుగా కార్య కలాపాలు సాగిస్తున్న బ్రస్సెల్స్‌ ప్రపంచంలోని రెండో అతిపెద్ద దౌత్యనగరంగా పేరు తెచ్చుకుందన్నారు. బ్రస్సెల్స్‌లో 2500మందికిపైగా డిప్లొమాటిక్‌ ప్రతిని ధులున్నారన్నారు. ప్రపంచంలోని అన్నిప్రాంతాల వాసు లు, దేశాల ప్రతి నిధులు బ్రస్సెల్స్‌లో సభ్యత్వం కలిగి ఉన్నారన్నారు. యూరోప్‌ పెట్టుబడులకు బ్రస్సెల్స్‌ గేట్‌వే లాంటిదని ఆమె పేర్కొన్నారు నాటో కేంద్ర కార్యా లయం కూడా బ్రస్సెల్స్‌లో ఉందన్నారు. జాతీయ అంత ర్జాతీయ, ప్రపంచ దేశాల ఏజెన్సీలను బ్రస్సెల్స్‌ ఆకర్షిం చిందన్నారు. ఎఫ్‌ట్యాప్సీ అధ్యక్షుడు రవీంద్రమోడీ మాట్లాడుతూ ప్రపంచంలోనే వాణిజ్య అవకాశాలకు భారత్‌ఎంతో మెరుగ్గా ఉందన్నారు. స్థూల ఆర్థికవనరులు ఏడుశాతానికిపైగా వృద్ధి చెందే అవకాశం ఉందన్నారు. ప్రపంచంలోనే శరవేగంగా అభివృద్ధిచెందుతున్న దేశంగా భారత్‌ ఉన్నదని, బెల్జియం నిపుణులు, భారత్‌ ఆర్థిక వృద్ధి రెండూ కలిస్తేమంచి వాణిజ్య అవకాశాలు రెండు వైపులా వృద్ధి సాధిస్తాయనిఅన్నారు. డిజిటల్‌ ఇండియా, స్టార్టప్‌ ఇండియా, స్కిల్‌ ఇండియాల్లో పెట్టుబడులు పెట్టాలనికోరారు. బెల్జియంవాణిజ్య పరంగాచూస్తే అంత ర్జాతీయంగా మరింతగా సరఫరాచైన్‌ ఉందని, భారత్‌లో ఉత్పత్తిని ప్రారంభించాలని సూచించారు. మౌలికవన రులను ఆధునీకరించేదిశగా భారత్‌ కృషిచేస్తోందన్నారు. రైల్వేలు, ఓడరేవులు, వందకుపైగా స్మార్ట్‌నగరాలు వంటి వాటిలో బెల్జియం కంపెనీలు పెట్టుబడులకు మంచి అవ కాశాలున్నాయన్నారు. బ్రెస్సెల్స్‌ ఫస్ట్‌కార్యదర్శి కేథలిన్‌ ఫ్రూటఫ్‌, అలెక్స్‌ టి కోశి, అనీష్‌ పూకట్‌, ఎఫ్‌ట్యాప్సీ సీనియర్‌ ఉపాధ్యక్షులు గౌరాశ్రీనివాస్‌, అరుణ్‌ లూహా రుకా, అనిల్‌ అగర్వాల్‌ వంటిప్రతినిధులు పాల్గొన్నారు.
==================